
de Bogdan Tiberiu Iacob, preluare Inpolitics 


CCR a decis anularea întregului proces electoral pe baza unor informaţii desprinse 
din rapoartele înainte CSAT de către serviciile de informaţii, în care erau semnalate 
posibile încălcări ale legii de către candidatul Călin Georgescu. Încălcări care 
trebuiau demonstrate în prealabil în instanţele penale și urmate de condamnările 
de rigoare mai înainte de a deveni din informaţii și chiar opiniii, fapte concrete. CCR 
nu a mai așteptat și a lichidat alegerile bazindu-se strict pe acuzații, nu și pe 
verdicte ale instanţei. Exact invers decit a decis în 2019 Hotărirea nr.4, cînd un 
candidat a fost prins cu încălcări ale legii, dar nu a fost eliminat din cursă pentru că 
CCR a stipulat în decizie fără echivoc că acuzaţiile BEC mai trebuie dovedite și în 
justiţie. 


“Curtea constată că procesul electoral privind alegerea Președintelui 
României a fost viciat pe toată durata desfășurării lui și în toate etapele de 
multiple neregularități și încălcări ale legislaţiei electorale care au 
distorsionat caracterul liber și corect al votului exprimat de cetăţeni și 
egalitatea de șanse a competitorilor electorali, au afectat caracterul 
transparent și echitabil al campaniei electorale și au nesocotit reglementările 
legale referitoare la finanţarea acesteia. Toate aceste aspecte au avut un 

Așa scrie, negru pe alb, în motivarea deciziei de anulare a alegerilor. 
"Multiple neregularități și încălcări ale legislaţiei electorale”, dar niciuna ajunsă 
măcar la stadiul de anchetă a parchetului, necum de consfinţire de către instanţe. 


Hai să vedem cum s-a poziţionat CCR într-un alt caz celebru de încălcare a 
legislaţiei electorale. 


În 2019, Viorel Cataramă a vrut să candideze la președinția României, dar BEC i-a 
invalidat candidatura pentru că "94.170 de semnături, din totalul de 230.341, 
prezentate ca aparținând unor persoane diferite, prezintă elemente de 
similitudine, care înlătură prezumția simplă de validitate a acestora. Se consideră 
că o soluţie fundamentată pe o atare apreciere încalcă în mod flagrant atât 
dispoziţiile exprese ale art.327 și art.329 din Codul de procedură civilă, cât și pe 
cele ale art.37 din Constituţia României” se arăta în rezoluția BEC. 


Cataramă a contestat la CCR și, ce să vezi? a avut ciîștig de cauză. 

De ce? 

Pentru că, a spus Curtea, niciun organ de anchetă al statului nu a confirmat poziţia 
BEC. 


“Din cuprinsul deciziei nu rezultă dispunerea niciunei alte măsuri sau 
efectuarea altor verificări de către BEC ori de către alte autorităţi în legătură 
cu datele consemnate în listele de susţinători, de natură a susţine invalidarea 
semnăturilor respective și a fundamenta respingerea înregistrării 
candidaturii pe elemente obiective(...) 


13. Curtea mai constată că, din motivarea deciziei 
Biroului Electoral Central, nu rezultă că s-ar fi 
formulat vreo sesizare penală în legătură cu 
suspiciunea care a determinat înlăturarea unui număr 
semnificativ de semnături, cu consecinţa respingerii 
candidaturii. 


Or, câtă vreme legiuitorul a stabilit cerința semnăturii ca element al listelor 
de susţinători sub incidenţa dispoziţiilor din Codul penal pentru infracţiunea 
de fals în declaraţii, răsturnarea prezumțţiei de veridicitate a acestor 
semnături se poate face numai prin constatarea falsului, în condițiile 

În concluzie, Curtea reţine că, potrivit motivării 
deciziei BEC contestate, înlăturarea susținătorilor 
candidaturii dlui Viorel Cataramă și, în consecinţă, 

neînregistrarea candidaturii acestuia s-au făcut doar 
pe baza unei simple aprecieri a aspectului unor 
semnături, care poate fi de natură a crea o suspiciune, 
dar nu poate proba, în absenţa altor verificări și 
elemente obiective, lipsa veridicității semnăturilor. 


Constatând, pentru aceste motive, nelegalitatea Deciziei BEC nr. 10/D din 20 
septembrie 2019, Curtea urmează să admită contestaţia astfel cum a fost 
formulată. Din cuprinsul deciziei nu rezultă dispunerea niciunei alte măsuri 

sau efectuarea altor verificări de către BEC ori de către alte autorităţi în 
legătură cu datele consemnate în listele de susținători, de natură a susține 
invalidarea semnăturilor respective și a fundamenta respingerea înregistrării 
candidaturii pe elemente obiective. Pretinsele similitudini între semnături, 
chiar dacă ar avea un caracter “evident”, aşa cum se consemnează în 
motivarea deciziei, nu înlătură obligaţia de verificare a celorlalte date 
consemnate în listele de susținători, stabilite de legiuitor pentru certitudine 
cu privire la identitatea persoanelor care figurează pe aceste liste. Ținând 
seama de termenele scurte aplicabile în procedura electorală, această 
verificare se putea face eventual prin sondaj, într-o primă etapă, pentru a 
fundamenta luarea, în continuare, a altor măsuri legale” mai arătau 
judecătorii. 


Ce a funcţionat în cazul lui Viorel Cataramă, anume prezumția de nevinovăție 
pentru fals și uz de fals pînă la pronunţarea justiţiei nu a mai funcţionat în cazul 
Călin Georgescu, eliminat - la pachet cu toţi ceilalţi!!! — pe bază de aprecieri și 


presupuneri. 


